ಮೆಗಾಸ್ಟಾರ್, ಕೀರವಾಣಿ ಜೊತೆಗಿನ ಫೋಟೋ ಹಂಚಿಕೊಂಡು ದೈವಿಕ ಕ್ಷಣ ಎಂದ ತ್ರಿಷಾ

ಸೌತ್ ಬ್ಯೂಟಿ ತ್ರಿಷಾ (Trisha) ಅವರು ವಿಜಯ್ ಜೊತೆ ‘ಲಿಯೋ’ ಚಿತ್ರದಲ್ಲಿ ನಟಿಸಿದ ನಂತರ ಸದ್ಯ ‘ವಿಶ್ವಾಂಭರ’ ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ. ಮೆಗಾಸ್ಟಾರ್ ಚಿರಂಜೀವಿ ಜೊತೆ ರೊಮ್ಯಾನ್ಸ್ ಮಾಡಲು ಸಜ್ಜಾಗಿದ್ದಾರೆ. ಸದ್ಯ ಚಿರಂಜೀವಿ (Megastar Chiranjeevi) ಮತ್ತು ಆಸ್ಕರ್ ವಿಜೇತ ಎಂ.ಎಂ ಕೀರವಾಣಿ ಜೊತೆ ಫೋಟೋ ಹಂಚಿಕೊಂಡು ನಟಿ ಸಂಭ್ರಮಿಸಿದ್ದಾರೆ.

‘ವಿಶ್ವಾಂಭರ’ (Vishwambhara) ಸಿನಿಮಾದ ಚಿತ್ರೀಕರಣದಲ್ಲಿ ನಟಿ ತ್ರಿಷಾ ಅವರು ಚಿರಂಜೀವಿ ಜೊತೆ ಭಾಗಿಯಾಗಿದ್ದಾರೆ. ಈ ವೇಳೆ, ಎಂ.ಎಂ ಕೀರವಾಣಿ ಮತ್ತು ಚಿರಂಜೀವಿ ಜೊತೆ ತ್ರಿಷಾ ಫೋಟೋ ಕ್ಲಿಕ್ಕಿಸಿಕೊಂಡು ಇದೊಂದು ದೈವಿಕ ಮತ್ತು ಪೌರಾಣಿಕ ಮುಂಜಾನೆ ಎಂದು ಸಾಮಾಜಿಕ ಜಾಲತಾಣದಲ್ಲಿ ತ್ರಿಷಾ ಅಡಿಬರಹ ನೀಡಿದ್ದಾರೆ.

‘ವಿಶ್ವಾಂಭರ’ ಸಿನಿಮಾ ಬಿಗ್ ಬಜೆಟ್ ಸಿನಿಮಾವಾಗಿದ್ದು, ಮುಂದಿನ ವರ್ಷ ರಿಲೀಸ್ ಆಗಲಿದೆ. ಚಿತ್ರಕ್ಕೆ ಮಲ್ಲಿಡಿ ವಸಿಷ್ಠ ನಿರ್ದೇಶನ ಮಾಡುತ್ತಿದ್ದಾರೆ. ಸಿನಿಮಾ ಎಂ.ಎಂ ಕೀರವಾಣಿ ಸಂಗೀತ ಸಂಯೋಜನೆ ಮಾಡಲಿದ್ದಾರೆ. ಅದಷ್ಟೇ ಅಲ್ಲ, ತ್ರಿಷಾ ಅವರು ಈ ಸಿನಿಮಾದಲ್ಲಿ ಡಬಲ್ ರೋಲ್‌ನಲ್ಲಿ ನಟಿಸುತ್ತಿದ್ದಾರೆ. ಇದನ್ನೂ ಓದಿ:ಕೋಲಾರದಲ್ಲಿ ಆಸ್ತಿ ಖರೀದಿ ಮಾಡಿದ ಬಹುಭಾಷಾ ನಟ ಪ್ರಭುದೇವ

ಮೆಗಾಸ್ಟಾರ್ ಚಿರಂಜೀವಿ ಇತ್ತೀಚೆಗೆ ನಟಿಸಿರುವ ಸಿನಿಮಾಗಳು ಮಕಾಡೆ ಮಲಗಿವೆ. ‘ವಿಶ್ವಾಂಭರ’ ಸಿನಿಮಾ ಮೂಲಕ ಸಕ್ಸಸ್ ರುಚಿಯನ್ನು ಸವಿಯಲು ಮೆಗಾಸ್ಟಾರ್ ಕಾಯ್ತಿದ್ದಾರೆ.